CELEX: 31987R2293
Language: el
Date: 1987-07-30 00:00:00
Title: Κανονισμός (ΕΟΚ) αριθ. 2293/87 της Επιτροπής της 30ής Ιουλίου 1987 για τροποποίηση του κανονισμού (ΕΟΚ) αριθ. 602/87 όσον αφορά ορισμένες λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου

Avis juridique important

|

31987R2293

Κανονισμός (ΕΟΚ) αριθ. 2293/87 της Επιτροπής της 30ής Ιουλίου 1987 για τροποποίηση του κανονισμού (ΕΟΚ) αριθ. 602/87 όσον αφορά ορισμένες λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου  

Επίσημη Εφημερίδα αριθ. L 209 της 31/07/1987 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 2293/87 ΤΗΣ ΕΠΙΤΡΟΠΗΣ  της 30ής Ιουλίου 1987  για τροποποίηση του κανονισμού (ΕΟΚ) αριθ. 602/87 όσον αφορά ορισμένες λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1972/87 (2), και ιδίως το άρθρο 39 παράγραφος 5 τρίτο εδάφιο και παράγραφος 9,  Εκτιμώντας:  ότι ένας σχετικά σημαντικός αριθμός παραγωγών δεν τήρησε τις προθεσμίες ανακοινώσεως που αναφJερονται στο άρθρο 10 παράγραφος 1 του κανονισμού (ΕΟΚ) αριθ. 854/86 της Επιρτοπής (3), όπως τροποποιήθηκε τελευταία από τον κανονισμό (ΕΟΚ) αριθ. 1410/87 (4)· ότι υπ' αυτές τις προϋποθέσεις είναι σκόπιμο, προκειμένου να επιτευχθεί το επιδιωκόμενο αποτέλεσμα από το μέτρο αυτό για την περίοδο 1986/87, να προβλεφθεί για τους παραγωγούς που πραγματοποίησαν την ανακοίνωση με καθυστέρηση, αλλά προβαίνουν κανονικά στην παράδοση του οίνου, να μπορούν να ρυθμίσουν τη θέση τους όσον αφορά την πρόσβαση στα μέτρα παρεμβάσεως της επόμενης περιόδου, με αύξηση της ποσότητας που πρέπει να παραδώσουν υποχρεωτικά· ότι, προκειμένου να επιτραπεί ιδίως στους προαναφερθέντες παραγωγούς να προβούν στην παράδοση των απαιτουμένων συμπληρωματικών ποσοτήτων, είναι αναγκαίο να παραταθούν οι προθεσμίες παραδόσεως του οίνου και της αποστάξεως · ότι θα πρέπει, κατά συνέπεια, να προσαρμοσθεί ο κανονισμός (ΕΟΚ) αριθ. 602/87 της Επιτροπής (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 602/87, προστίθενται τα παρακάτω εδάφια:  «Οι ποσότητες που θα παραδοθούν στην απόσταξη, για τις οποίες ο παραγωγός δεν τήρησε τις προθεσμίες ανακοινώσεως που προβλέπονται στο άρθρο 10 παράγραφος 1 του κανονισμού (ΕΟΚ) αριθ. 854/86, προσαυξάνονται κατά 10 %.  Όσον αφορά τις ποσότητες που αναφέρονται στο προηγούμενο εδάφιο, οι ποσότητες που θα αποσταχθούν ανακοινώνονται στην Επιτροπή το αργότερο στις 15 Νοεμβρίου 1987.  Οι ημερομηνίες που αναφέρονται στο άρθρο 12 παράγραφοι 4 και 5 του κανονισμού (ΕΟΚ) αριθ. 854/86 μεταφέρονται κατά ένα μήνα. »  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρυπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 184 της 3. 7. 1987, σ. 26.  (3) ΕΕ αριθ. L 80 της 25. 3. 1986, σ. 14.  (4) ΕΕ αριθ. L 135 της 23. 5. 1987, σ. 11.  (5) ΕΕ αριθ. L 58 της 28. 2. 1987, σ. 48.